Odense Adresse-Contoirs Efterretninger, 1839-06-24
J en Sag ved Landsoverretten i Viborg, anlagt af Kammeradvocaten paa Toldvæsenets Vegne, i Anledning af foretagen Jndsmugling af Kreaturer i Randers den 25 og 27 Febr. 1837, imod Slagtermesterne Jacob Nathansen og Enevold Hansen, samt flere andre i denne Sag implicerede Personer, der tildeels ere frikiendte, er den Første tildømt at udrede 170 Rbd. 4 Mk. 8 s., den Sidste 82 Rbd. 3 Mk. til Randers Kjøbstads Consumtionskasse. Den i sidste Fredagsavis under Rubrikken "Odense løselig omtalte kongelige Resolution af 29 f. M. indeholder Bestemmelser, for at tilveiebringe det i Tilfælde af Opbrud og Marsch behøvende forøgede Antal Underofficerer, og for tillige at tilveiebringe Midler til at forbedre Underofficerernes Kaar. Til at opnaae dette, skal Antallet af de nuhavende hvervede Underofficerer formindskes; derimod igjen ansættes værnepligtige Underofficerer, som, efterat have tilbagelagt deres Tjenestetid ved Linietropperne, skulle overgaae med deres Værnepligt til Forstærknings-Mandskabet som Underofficerer. Som Følge heraf skal Antallet af de reglementerede hvervede Underofficerer, efterhaanden som Afgangen kan finde Sted, nedsættes, saasom: ved Cavallerieregimenterne til 8 pr. Eskadron, altsaa formindskes med 3 pr. Eskadron. Af de Vacancer, som derved ville opstaae, besættes de to Rum mere pr. Eskadron eller Compagni med værnepligtige Underofficerer, som vælges blandt de udskrevne værnepligtige Mandskaber, og skal der af disse Underofficerer haves til stadig Tjeneste i Garnisonen 2 pr. Eskadron eller Compagni. Derefter permitteres de og indkaldes i de paafølgende 4 Tjenesteaar til Møde i Exerceertiden som Underofficerer, i det 7de og 8de Tjenesteaar forblive de permitterede i Fredstid, og efter tilbagelagt 8de Tjenesteaar overgaae de til Forstærkningsbataillonerne. De øvrige Vacancer, som efter formeldte Bestemmelser vilde erholdes (ved Cavallerie=Regimenterne pr. Eskadron 1), skulle indgaae, og for Fremtiden ikke besættes, og den herved er holdende Besparelse fornemmelig anvendes til et Lønningstillæg af 4 Rbs. Sølv daglig for enhver af samtlige Underofficerer ved Cavalleri-Regimenterne, Jnfanteri-Regimenterne og Jægercorpserne, og for enhver af Trompeterne ved Artillerie-Corpset og Cavallerie-Regimenterne, med Hensyn til at disse tildeels tillige forrette Tjeneste som Underofficerer, samt til at give Bombardererne ved Artillerie-Corpset og Raketcorpset et dagligt Lønningstillæg af 3 Rbs. Sølv hver, dog tager Lønningstillægget ikke sin Begyndelse, førend den hele hertil behøvende Sum er tilveiebragt ved den successive Afgang af de hvervede Underofficerer, hvis Rummere ikke igjen blive at besætte, samt efterat Planen af 1826 for de overkomplette Underofficerer ved Jnfanterie=Regimenterne og Jæger-Corpserne er sat ud af Kraft. Efterat Underofficerernes Lønning er bleven forhøiet, maa ingen charakteriseret Vagtmester eller Sergeant bringes i Forslag til at sættes paa Vagtmesters eller Commandeersergeants Lønning, og de charakteriserede Vagtmestere eller Sergeanter, der ere forundte Vagtmesters eller Commandeersergeants Lønning, saavelsom de til den militaire Manege og Veterinairskolen med dobbelt Lønning commanderede Underofficerer, nyde ikke godt af det bevilgede Lønningstillæg. Ligeledes er der communiceret Regimenterne og Corpserne en anden kongelig Resolution, der bestemmer, at de til Lærere i Exerceerskolerne, commanderede Underofficerer ikke skulle vedblive denne Function længer end 2 a 3 Aar af Gangen, og at bemeldte Lærere skulle fra næste Aars Begyndelse reglementeres med et Tillæg af 6 Rbs. daglig for hver, for den Tid Exerceerskolen varer, hvorimod alle dem hidtil bevilgede Gratificationer skulle fra saadan Tid bortfalde.